VS002424
Datum: 2001-10-21T02:00:00.000+02:00
datum_sodbe_i_stopnje: 2007-09-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 24.250 EUR (končni znesek odškodnine je bil ustrezno zmanjšan glede na 25% sokrivdo oškodovanca)
opombe: II Ips 227/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Dijak 3. letnika srednje šole.

## Škodni dogodek

Poškodovan v prometni nesreči kot voznik motorja, zaradi trčenja z osebnih vozilom; soodgovornost oškodovanca za nesrečo je bila ocenjena na 25%.

## Poškodba

Zlom stegnenice, petnice, gležnja in goleni.

## Telesne bolečine

10.000 EUR Hude bolečine – 8 dni, stalne srednje hude bolečine – 10 dni, zmerne pojemajoče bolečine – 7 dni, lahke bolečine – 21 dni.

#### Hospitalizacija

19 dni, operacija.

#### Ambulantno zdravljenje

16 pregledov.

#### Rehabilitacija

10 fizioterapij, kinezioterapija, razgibavanje doma

#### Nevšečnosti med zdravljenjem

2x uvajanje in prebujanje iz narkoze, odvzem šivov in drenov, prejemanje injekcij analgetikov – 8 dni, prejemanje injekcij proti strjevanju krvi – 5 dni, prejemanje injekcij antibiotikov – 10 dni, prejemanje tablet antibiotikov – 7 dni, prejemanje tablet analgetikov, 8 odvzemov krvi, večkratni prevezi, dokolenski mavec 10 tednov; zdravljenje je trajalo od oktobra 2001 do julija 2002.

## Strah

1.300 EUR Hud primarni strah – nekaj sekund, srednje hud sekundarni strah – 16 dni, blag sekundarni strah – 3 mesece

## Zmanjšanje življenjske aktivnosti

12.000 EUR Mirovanje v času hospitalizacije. Po poškodbi je prišlo do razvoja degenerativnih sprememb v levem skočnem sklepu in zmerne degeneracije spodnjega dela golenice, zato težje dviguje in nosi težka bremena, dalj časa hodi po neravnem trenu, skače. Leto po nesreči se ni smel ukvarjati s športom kot prej (košarka, nogomet). V celoti je bil oproščen športne vzgoje do decembra 2003. Potem je postopoma začel s športnimi aktivnosti a je noga manj gibljiva in boleča ob obremenitvah. V planine ne hodi več, motociklizem, ki je bil njegov hobi pred nesrečo je opustil, motorja nima več. Zaradi nesreče je ponavljal letnik v šoli.

## Skaženost

950 EUR 3 dobro vidne brazgotine na nogi, najdaljša je dolga 12 cm, levi gleženj je zadebeljen za 1,5 cm. Motijo ga, zaradi spremenjenega videza, zlasti poleti; pri drugih ljudeh vzbujajo občutek sočutja in tudi zgražanja.

---

ZOR člen 200, 203